«Татаркино» 40тан артык фильмын YouTube-ка урнаштырды

	«Татаркино» Татарстанда төшерелгән фильнарның бер өлешен үзенең рәсми сайтындагы «Онлайн кинотеатр» сәхифәсенә һәм YouTube каналына урнаштырды. Әлеге проект ТАССРда кино төшерү һәм кино прокатының 100 еллыгы уңаеннан тормышка ашырыла. Юбилей уңаеннан оешма республикада төшерелгән кинофильмнарның каталогын әзерли.	 «Татаркино» җитәкчесе Миләүшә Айтуганова әйтүенчә, фильмнар бигрәк тә Татарстаннан читтә яшәүче бик күп ватандашларның республикада төшерелгән киноларны карарга теләк белдерүе буенча урнаштырылган. «Заманның тренды шундый – күпләр фильмнарны өйдә карарга тели», дигән ул. Фильмнар жанрлар буенча бүленгән: драма, музыкаль комедия, биография, боевик, мелодрама һәм башкалар. Фильмнарны төшерелгән елы буенча да сайларга мөмкин. Фильм карау өчен сылтамалар: https://tatarkino.ru/online-cinema/ яки https://www.youtube.com/channel/UCD9RaeK8qTpG9v6q923RDkg.   
	---	
Татаркино

	№ --- | 08.06.2023	


